Author: Hovancova
Last saved by: sulik
Company: MPSVaR

Predkladacia správa

Návrh doplnenia podmienok poskytovania prostriedkov na verejné práce spolufinancované zo štátneho rozpočtu, z Kohézneho fondu a zo štrukturálnych fondov bol vypracovaný na základe záznamu z rokovania vlády SR k návrhu žiadosti o poskytnutie pomoci z Kohézneho fondu pre projekt Prešov - pitná voda a kanalizácia v povodí Torysy, v ktorom vláda SR uložila ministrovi práce, sociálnych vecí a rodiny vypracovať po dohode s príslušnými členmi vlády návrh doplňujúcich podmienok realizácie projektov financovaných z Kohézneho fondu a zo štrukturálnych fondov. 

Doplnenie podmienok pre poskytovanie prostriedkov pre projekty spolufinancované zo štátneho rozpočtu, z Kohézneho fondu a zo štrukturálnych fondov (ďalej len Doplňujúce podmienky) prispeje k zlepšeniu možnosti návratu na trh práce pre nezamestnaných a pre znevýhodnených nezamestnaných. Doplňujúce podmienky nebudú mať dopad na verejné financie, pretože sa týkajú výhradne prostriedkov, ktoré už boli vyčlenené na projekty, ktoré majú byť spolufinancované zo štátneho rozpočtu, z Kohézneho fondu a zo štrukturálnych fondov. Na zamestnanosť, ako aj na životné prostredie budú dopady pozitívne.

Doplňujúce podmienky poskytovania prostriedkov na verejné práce spolufinancované zo štátneho rozpočtu, z Kohézneho fondu a zo štrukturálnych fondov boli vypracované tak, aby zohľadňovali záujmy zamestnanosti najmä v regiónoch s vysokou nezamestnanosťou.

Doplňujúce podmienky boli prekonzultované dňa 13. 7. 2004 s ministrom dopravy pôšt a telekomunikácií SR Pavlom Prokopovičom, ministrom výstavby a regionálneho rozvoja SR Lászlóm Gyurovszkym, a ministrom životného prostredia  SR Lászlóm Miklósom.

László Gyurovszky, minister výstavby a regionálneho rozvoja SR a László Miklós, minister životného prostredia  SR vyjadrili súhlas s predloženými Doplňujúcimi podmienkami. Pavol Prokopovič, minister dopravy, pôšt a telekomunikácií SR vyjadril po rozporovom konaní na úrovni ministrov s predloženým materiálom súhlas podmienený zapracovaním pripomienky, ktorá hovorí, že pri projektoch s vyšším objemom prostriedkov bude percento nákladov určené na mzdy pre zamestnancov, ktorí boli pred začatím práce na projekte nezamestnaní a znevýhodnení nezamestnaní nižšie, ako je tomu pri ostatných projektoch. Táto pripomienka bola do predloženého návrhu zapracovaná. 

Materiál bol prekonzultovaný so zainteresovanými rezortmi a z toho dôvodu nie je potrebné predložiť materiál na medzirezortné pripomienkové konanie.